-
                                 udskrift
                                     af
                    sø- og handelsrettens dombog
                                 ──────────
den 17. januar 2001 blev af retten i sagen
r-0004-99
anklagemyndigheden
mod
henrik nygaard johansen
(cpr.nr. 240543-xxxx)
(advokat jakob skaarup arrevad,e.o.)
afsagt sålydende
                                   d o m:
henrik nygaard johansen er sat under tiltale ved københavns politi advokatur b's
anklageskrift af 13. september 1999 til straf for
                                      1.
                                               - 2 -
overtrædelse af straffelovens ⌡ 131, stk. 1,
ved i perioden fra den 7. februar 1999 og senest konsta teret den 6. september 1999
vedblivende at have udøvet en virksomhed, til hvilken retten er ham frakendt, idet tiltalte, til
trods for, at han ved højesterets dom af 22. november 1993 indtil videre frakendtes retten til
at udøve rederivirksomhed og erhvervsmæssigt at disponere - bortset fra den nødvendiggjorte
afhændelse - over skibe i øvrigt eller medvirke hertil under nogen som helst form, gennem
selskaber, i hvilke han har bestemmende indflydelse,
                                         a.
ved standard bareboat charter kontrakt (barecon "a") af 7. februar 1999 lod selskabet "k/s
storebælt af 1998" udleje skibet "superflex difko storebælt" til rederiet "easyline" ved direktør
tom bringsværd for en periode af 5 år fra den 1. marts 1999, idet der i charterkontrakten er
aftalt en købsoption for rederiet "easyline" til en kontant pris af højest 5.000.000 us dollars
ved charterkontraktens udløb,
                                         b.
ved standard bareboat charter kontrakt (barecon "89") af 23. marts 1999 gennem selskabet
difko færger a/s, lod selskabet "k/s korsør af 1998" udleje skibet "superflex difko korsør" til
rederiet "saaremaa shipping company ltd., kuressaare, estonia" for en periode af 5 måneder
fra 12. - 16. april 1999, idet der i charterkontrakten var aftalt en købsoption til en pris af højst
5.000.000. us dollars for rederiet "saaremaa shipping company ltd., kuressaare, estonia"
ved udløbet af kontrakten samt i de følgende 12 måneder, hvilken kontrakt ved aftale om kon-
traktforlængelse af 26. august 1999 blev forlænget med 3 år fra den 5. oktober 1999,
samtidig med, at optionen blev forlænget med yderligere 2 år, og optionsprisen nedsat til højst
4.750.000 us dollars,
alt med den virkning, at den indbetalte charterhyre ifølge ovennævnte 2 kontrakter, af difko,
med fradrag af omkostninger mv., blev anvendt til nedbringelse af den gæld, som påhvilede
vognmandsruternes ejendoms- og havneanlæg aps, som følge af realiseringen pr. 1.
september 1998 af tilbagekøbsaftalen af 30. marts 1990 mellem "tilbudsgiver"
(vognmandsruternes ejendoms- og havneanlæg aps) og "difko" (k/s difko lxxi v/
komplementarselskabet kodif lxxi aps), for hvilken gæld tiltalte henrik nygaard johansen
ved påtegning af 30. marts 1990 på tilbagekøbsaftalen havde påtaget sig uigenkaldelig,
personlig selvskyldnerkaution solidarisk med tilbudsgiveren for opfyldelse af samtlige
                                                - 3 -
tilbudsgiverens forpligtelser ifølge tilbagekøbsaftalen.
anklagemyndigheden har nedlagt påstand om frihedsstraf.
tiltalte har nægtet sig skyldig.
sagens omstændigheder:
tiltalte henrik nygaard johansen blev ved højesterets dom af 22. november 1993 indtil videre
frakendt retten til at udøve rederivirksomhed og erhvervsmæssigt at disponere - bortset fra
den nødvendiggjorte afhændelse - over skibe i øvrigt eller medvirke hertil under nogen som
helst form.
vognmandsruten nyborg-korsør aps, molarco shipping a/s og vognmandsruternes ejendoms-
og havneanlæg aps (nu vr
havneanlæg aps) - alle selskaber, hvori henrik johansen var tegningsberettiget - havde den
12. februar 1990 indgået aftale med k/s difko lxxi v/ komplementarselskabet kodif lxxi aps
om salg af bl.a. 3 færger - superflex alfa (korsør), superflex charlie (nyborg) og superflex
delta (storebælt).
på baggrund af opførelsen af storebæltsbroen blev der den 30. marts 1990 af
vognmandsruternes ejendoms- og havneanlæg aps overfor k/s difko lxxi v/ komplementar-
selskabet kodif lxxi aps afgivet uigenkaldeligt tilbud, hvorefter vognmandsruternes
ejendoms- og havneanlæg aps forpligtede sig til den 1. februar 1997 eller senere at
tilbagekøbe en række aktiver, herunder de 3 færger. tilbuddet var gældende indtil den 1.
februar 1999, idet dog det bortfaldt, såfremt difko havde afhændet samtlige 3 færger
forinden. prisen var fastsat til kr. 130 mill. ved overtagelse pr. 1. februar 1997, hvilket beløb
skulle nedsættes med kr. 3 mill. månedligt ved senere overtagelse. købesummen skulle er-
lægges med udstedelse af et pantebrev stort kr. 15 mill. i hvert skib, og restkøbesummen
erlægges kontant. i tilknytning til dette tilbud påtog henrik johansen sig "uigenkaldeligt,
personligt som selvskyldner at hæfte solidarisk med tilbudsgiver for opfyldelse af samtlige
tilbudsgiverens forpligtelser ifølge foranstående tilbud".
da byggeriet af storebæltsbroen blev forsinket, blev der den 31. december 1997, 2. marts
1998 og den 1. maj 1998 indgået tillæg til tilbagekøbsaftalen. af tillæggene fremgår det bl.a.,
                                                - 4 -
at tilbagekøbsforpligtelsen nu alene omfatter færgerne med dertil hørende tilbehør. købesum-
men for færgerne er i tillæg af 1. maj 1998 fastsat til kr. 85 mill. ved en overtagelsesdag den
31. august 1998. købesummen ville blive reduceret med kr. 3 mill. ved overtagelse pr. 30.
september 1998. af tillægget af 2. marts 1998 pkt 3. fremgår:
" såfremt vognmandsruten accepterer tilbagekøbstilbudet, er tilbudsgiver berettiget til at
overdrage sine rettigheder og forpligtelser i henhold til det accepterede tilbagekøbstilbud til et,
to eller tre kommanditselskaber, idet tilbudsgivers og henrik johansens forpligtelser i henhold
til tilbagekøbstilbudet ikke berøres af en sådan overdragelse".
i udkastet til tillægget var oprindeligt i stedet for den sidste sætning anført følgende:
" i givet fald vedbliver tilbudsgiver og henrik johansen som selvskyldnerkautionist med at
hæfte fuldt ud for købesummens berigtigelse, ..."
ændringen skete på foranledning af henrik johansen.
den 2. september 1998 blev tilbagekøbsaftalen en realitet, og færgerne blev overdraget til de
dertil oprettede kommanditselskaber k/s korsør af 1998, k/s nyborg af 1998 og k/s
storebælt af 1998.
købesummen pr. færge udgjorde kr. 27.333.333,33 hvoraf kr. 12.333.333,33 blev erlagt
kontant. i hver færge blev der til difko udstedt et pantebrev stort kr. 15.000.000.
i forbindelse med tilbagekøbene blev der mellem de tre kommanditselskaber og difko indgået
en aftale om management, kommission og købsoptioner. det fremgår bl.a. af aftalen, at
færgerne i management perioden skal forblive oplagte i korsør havn, og at difkos
managementforpligtelser omfatter tilsyn med færgerne, tilbehør og fortøjninger, betaling af
havneafgifter og lloyds klassifikationsselskab, samt at difko har en købsoption til færgerne
m/f difko nyborg og m/f difko korsør samt skal virke som kommissionær ved formidling af
salg af m/f difko storebælt.
ejerforholdene i molarco finans aps er således, at henrik johansen er anpartshaver med 15
%, og de øvrige anparter ejes af henrik johansens 3 døtre hver med 24 % samt af advokat
jørgen søtofte med 13 %. frem til maj 2000 var henrik johansen tillige direktør og bestyrel-
                                                - 5 -
sesmedlem, men han er nu som direktør erstattet af sin bror john johansen.
vr havneanlæg aps er et 100 % ejet datterselskab af molarco finans aps, og henrik
johansen var direktør og bestyrelsesmedlem i vr havneanlæg aps på tidspunktet for realisati-
on af tilbagekøbsaftalen med difko. vr havneanlæg aps var oprindelig kommanditist i k/s
korsør, k/s nyborg samt k/s storebælt, men er nu udskiftet med molarco finans aps.
advokat jørgen søtofte er tegningsberettiget for kommanditselskaberne. komplementarerne i
kommandistselskaberne er 3 anpartsselskaber. advokat jørgen søtofte er tegningsberettiget
direktør i disse 3 anpartsselskaber.
den 7. februar 1999 indgik advokat jørgen søtofte på vegne af k/s storebælt et
bareboatcerteparti, hvorefter easy line a/s i en periode af 5 år fra den 1. marts 1999 skulle
chartre m/f storebælt. af certepartiet fremgår, at easy line a/s har en køberet til en pris på
us dollar 5 mill. charterhyren er fastsat til kr. 200.000 månedligt i perioden 1. marts 1999 til
1. juni 1999, hvorefter den stiger til kr. 417.000 pr. måned.
certepartiet blev af easy line opsagt i marts/april 2000, hvorefter m/f storebælt blev oplagt i
rostock.
den 23. marts 1999 indgik advokat jørgen søtofte på vegne af k/s korsør et
bareboatcerteparti, hvorefter saaremaa shipping company ltd. i en periode på 5 måneder
med mulighed for forlængelse i yderligere 12 måneder skulle chartre m/f korsør. efter
certepartiet har saaremaa en køberet til en pris på us dollar 5 mill. charterhyren er fastsat til
us dollar 2.750 pr. dag eller pro rata i de første 5 måneder. såfremt certepartiet forlænges, er
charterhyren us dollar 2.000 pr. dag eller pro rata.
certepartiet blev den 26. august 1999 forlænget i 3 år med mulighed for forlængelse i
yderligere 2 år. charterhyren blev fastsat til us dollar 1.500 pr. dag eller pro rata. købsprisen
er i tillægget nedsat til us dollar 4,75 mill.
certepartiet blev af saaremaa opsagt den 3. november 2000, og m/f korsør blev oplagt i
århus havn.
forklaringer:
                                               - 6 -
under domsforhandlingen er der afgivet forklaring af tiltalte, advokat jørgen søtofte, kim
kristiansen, poul christensen shipping, direktør tom bringsværd, easy line a/s, direktør hans
klempel, difko færger a/s, advokat jørgen permin og skibsmægler jørgen kongstad, hvorom
der henvises til retsbogen for den 13. og 19. december 2000.
procedure:
anklageren har gjort gældende, at henrik johansen - på trods af en ejerandel på 15 % - har
en bestemmende indflydelse i molarco finans aps, idet han ved fuldmagt handler på vegne af
sine 3 døtre, hvorefter han repræsenterer 87 % af ejerkredsen.
det bestrides ikke, at rederværdigheden overgår til charteren ved et bareboatcerteparti, men
selve indgåelsen af certepartierne er en overtrædelse af forbuddet, idet henrik johansen ikke
må medvirke til udøvelse af rederivirksomhed eller erhvervsmæssigt at disponere over skibe
under nogen som helst form, medmindre der er tale om afhændelse. dette er ikke tilfældet,
idet der ikke er fastsat en købepligt i certepartierne, og charterperioden løber over flere år.
det må anses som en skærpende omstændighed, at certepartiet til saaremaa shipping
forlænges på et tidspunkt, hvor det har været klart, at esterne ikke har økonomisk mulighed
for at købe skibet.
som en biomstændighed anføres, at certepartierne har givet en vinding til molarco finans aps,
idet dette selskab betalte afdrag og renter på pantebrevene til difko færger a/s, og
charterhyren blev anvendt til denne betaling.
det må endvidere anses for bevist, at der i det mindste er en risiko for, at henrik johansen
fortsat hæfter som selvskyldnerkautionist i relation til ydelserne på pantebrevene.
henrik johansen har haft forsæt, idet han har haft viden om samtlige faktiske
omstændigheder vedrørende indgåelsen af certepartierne og kommanditselskabernes økonomi.
at han har haft den overbevisning, at han ikke overtrådte højesterets dom, er en egentlig
retsvildfarelse, som ikke kan diskulpere.
                                                - 7 -
tilbagekøbsforpligtelsen har ikke bevirket, at henrik johansen er kommet i en situation, hvor
der foreligger umulighed. henrik johansen er forpligtet til at sælge skibene, men han har
fastholdt, at der ikke måtte lides tab på investeringen, hvorfor skibene aldrig har været forsøgt
solgt til en lavere pris.
forsvareren har anført, at højesteret har anvendt en bred formulering i forbuddet, men at
dette må fortolkes snævert til at omfatte en konkret afgrænset virksomhed, således at der en
fornuftig sammenhæng mellem forbuddet og det, som forbuddet skal værne mod.
det fremgår af højesterets dom, at henrik johansen må foretage den nødvendiggjorte
afhændelse. denne afhændelse må ses i forhold til markedet for superflexskibe. når der ikke
er købere til skibene, må man forsøge sig med bareboatcharter for derigennem at opnå salg af
skibene. bareboatcharter er en ren finansiel disposition, hvor rederbeføjelserne overgår til
charteren, og er ikke en virksomhed, som henrik johansen efter forbuddets nedlæggelse er
afskåret fra at foretage.
henrik johansen har ikke det til domfældelse fornødne forsæt, idet han vedblivende har
forsøgt at afvikle alle skibsinteresser, hvilket også støttes af forklaringer afgivet under sagen.
i anklageskriftet fremgår kautionsforholdet som en del af gerningsindholdet. henrik johansen
var forpligtet til at købe skibene tilbage og kautionerede personligt for denne forpligtelse. ved
de 3 hertil oprettede kommanditselskabers tilbagekøb af skibene og udstedelse af pante-
brevene ophørte henrik johansens forpligtelse, jf. formuleringen i tillægget af 2. marts 1998,
og kautionen er dermed bortfaldet.
det fremgår af anklageskriftet, at gerningen betegnes som "vedblivende", hvilket ikke svarer
til de faktiske omstændigheder, hvorfor anklageskriftet ikke opfylder kravene i retsplejelovens
§ 831.
formålet med certepartierne har været en afhændelse af skibene og ikke et ønske om
økonomisk vinding. henrik johansen blev på grund af tilbagekøbsforpligtelsen bragt i en
situation, som bedst kan sammenlignes med nødret eller umulighed efter forbuddets
nedlæggelse den 22. november 1992, hvorfor han ikke kan straffes.
                                               - 8 -
rettens begrundelse og resultat:
om anklageskriftets udformning lægges det til grund, at certepartiet til saaremaa shipping
company blev opsagt 24. november 2000, hvilket var efter anklageskriftets indlevering til
retten, hvorfor anklageskriftets angivelse af "vedblivende" opfylder retsplejelovens § 831 jf.
retsplejelovens § 926.
indgåelsen af et bareboatcerteparti er en erhvervsmæssig disponering over skibe, hvorfor
dette vil være en overtrædelse af forbuddet, medmindre det er sket med henblik på afvikling.
efter jørgen søtoftes og henrik johansens forklaring lægger retten til grund, at direktør for
molarco finans aps - john johansen - konsulterer henrik johansen om spørgsmål, der opstår i
kommanditselskaberne, samt at henrik johansen gennem fuldmagter fra sine døtre har en
bestemmende ejerindflydelse i molarco finans aps, hvorfor tiltalte herigennem har en
bestemmende indflydelse på de 3 kommanditselskaber k/s korsør, k/s nyborg og k/s
storebælt.
bareboatcerteparti er et ofte anvendt handelsinstrument ved salg af skibe. ved indgåelse af et
bareboatcerteparti overgår både den kommercielle og den nautiske ledelse til charteren, som
herefter må anses som reder.
efter de overensstemmende vidneforklaringer fra jørgen søtofte, tom bringsværd, hans
klempel og jørgen kongstad lægger retten til grund, at indgåelsen af bareboatcertepartiet den
7. februar 1999 med easy line a/s samt bareboatcertepartiet den 23. marts 1999 med saare-
maa shipping company ltd. havde til formål senere at opnå et salg af skibene.
de konkrete bareboatcertepartiers længde findes ikke at være af en sådan varighed, at
baggrunden for fastsættelsen af længden har været en anden end med salg for øje.
efter vidneforklaringerne fra jørgen søtofte, kim kristiansen og hans klempel anses det for
godtgjort, at saaremaa shipping company på tidspunktet for bareboatcertepartiets
forlængelse den 26. august 1999 ikke var økonomisk i stand til at købe skibet.
retten finder imidlertid, støttet af vidneforklaring fra hans klempel, at en forlængelse af
certepartiet fortsat var et led i salgsbestræbelserne samt endvidere øgede mulighederne for et
                                                 - 9 -
 salg.
 at henrik johansen via selskaber, hvori han har bestemmende indflydelse, ikke har udbudt
 skibene til en lavere pris, findes ikke at have afgørende betydning, idet flere vidner
 samstemmende har forklaret, at der ikke i øjeblikket er købere til superflexskibene, og at intet
 bud har været afgivet.
 retten finder derfor, at indgåelsen af begge certepartier samt forlængelsen af certepartiet til
 saaremaa shipping company har været et led i den nødvendiggjorte afhændelse.
 herefter findes det ikke bevist, at tiltalte, henrik johansen, har overtrådt forbuddet i
 højesteretsdom af 22. november 1993, hvorfor tiltalte, henrik nygaard johansen, frifindes.
                         thi kendes for ret
 tiltalte, henrik nygaard johansen, frifindes.
 statskassen betaler sagens omkostninger.
                                  mette christensen
jørn hansen                         bent kierkegaard
                                       (sign.)
                          udskriftens rigtighed bekræftes
                         p. j. v. sø- og handelsretten, den
